1268.

Godina **1268** (**[[Rimske brojke|MCCLXVIII]]**) bila je prijestupna godina koja počinje u nedjelju u julijanskom kalendaru (1. januar/siječnja).

## Događaji
### Januar/Siječanj &ndash; Mart/Ožujak
* 1267/68 - Srpski kralj Uroš napada ugarsku Mačvansku banovinu, kojom upravlja unuk ugarskog kralja Bela Rostislavić - zauzeo je deo banovine i naneo joj štetu, ali je poražen i zarobljen na proleće.
**  - Katarina Arpadović, kćerka mladog ugarskog kralja Stefana V, udata je za starijeg srpskog kraljevića Dragutina (najkasnije 1270).
* 18. 2. - Sjeverni križarski ratovi, Bitka kod Rakovora ili Wesenberga u današnjoj Estoniji: sukob Livonskog reda i dr. sa snagama Novgoroda i Pskova; obe strane tvrde da su pobedile.

* 7. 3. - Mamelučki sultan Bajbars je zauzeo križarsku Jafu. To je kraj Grofovije Jafa i Askalon, mada ostaje titularna.
* > 13. 3. - Slavonski herceg Bela, sin ugarskog kralja Bele IV, preuzima samostalnu upravu u Slavoniji (umire već sljedeće godine).

### April/Travanj &ndash; Jun/Lipanj
* 4. 4. - Vizantijsko-mletački sporazum, uravnoteženiji od onog iz 1265 - obe strane su uznemirene snagom Karla Anžujskog u Italiji.
* 15. 4.? - Mameluci zauzimaju zamak Beaufort na jugu današnjeg Libana.

* 18. 5. &ndash; Mamelučki sultan Baibars osvaja Antiohiju, sjedište istoimene kneževine i križarske države; grad je tom prilikom toliko razoren da će, usprkos kasnije obnove, trajno izgubiti svoju dotadašnju važnost.

### Jul/Srpanj &ndash; Septembar/Rujan
* 7. 7. - Umro je mletački dužd Reniero Zeno, 23. 7. je izabran Lorenzo Tiepolo (do 1275). Ove godine je uvedena nova, komplikovana procedura izbora dužda, kako bi se smanjio uticaj velikih porodica.
* 24. 7. - Konradin Hohenstaufen, sicilijanski pretendent, ušao je u Rim uz veliko slavlje.

* 23. 8. &ndash; Bitka kod Tagliacozza u kojoj vojska Charlesa Anžujskog nanosi poraz gibelinskim pristašama Konradina Hohenstaufenskog, a što označava propast pad porodice Hohenstaufen sa rimsko-njemačkog i sicilijanskog prijestolja i početak nove anžuvinske dominacije nad Južnom Italijom.

### Oktobar/Listopad &ndash; Decembar/Prosinac
* 16. 10. - Bitka za Xiangyang: Mongoli započinju opsade blizanačkih gradova Xiangyang i Fancheng dinastije Južni Sung u dan. prov. Hubei u centralnoj Kini. Opsada i okršaji traju do 1273. kada Mongoli odnose važnu pobedu.
* 29. 10. &ndash; Konradin, posljednji zakoniti muški nasljednik dinastije Hohenstaufen i pretendent na njemačko i rimsko-njemačko prijestolje je, zajedno sa svojim drugom badenskim markgrofom Friedrichom I pogubljen od strane kralja Karla I od Sicilije.
** Hugo III., kralj Cipra postaje i kralj Jeruzalema (do 1284).
* jesen - Nicola Pisano sa asistentima je završio propovjedaonicu u Sienskoj katedrali.
* jesen - Dominikanci su uputili Tomu Akvinskog iz Rima ponovno u Pariz (do 1272). Tamo istupa protivu averoizma.

* 29. 11. - Papa Klement IV je umro u Viterbu. Slijedi izbor novog pape koji će se odužiti tri godine i potaći uvođenje novih, strožih pravila za taj postupak.

* decembar - Kralj Otakar II od Češke sklapa sporazum o nasledstvu sa poslednjim spanheimskim vojvodom Ulrichom III, vladarem Koruške i Kranjske, koji umire sledećeg oktobra.
* 1268/69 - Slavonski herceg Bela daje templarima župu Dubica sa kunovinom.

### kroz godinu
* 1267-68 - Srpska kraljica Jelena obećava da će štititi dubrovačke trgovce i nadoknaditi im štetu, i obavestiti grad ako srpski kralj bude preduzimao neprijateljsku akciju (do sukoba je došlo 1275). Grad od ove godine povećava godišnji danak kralju.
* Umrla je bugarska carica Irina Laskarina Asenina. Konsantin Tih će se dogodine oženiti nećakom cara Mihajla VIII.
* U ugovoru između Mihaila VIII Paleologa i epirskog despota Mihaila II Anđela određeno da će se Arbanasi naseliti u Tesaliji, da bi njene južne granice branili od napada Latina iz Atinskog vojvodstva.
* Dio vjernika Koptske crkve se buni protiv tadašnjeg pape Jovana VII i za novog papu bira Gabrijela III koji će, uz Jovana VII, stolovati sljedeće tri godine.
* Schwäbisch Gmünd je slobodni carski grad (do 1802).
* Druga mongolsko-korejska diplomatska misija u Japanu: prema njima se ponašaju bez poštovanja, ali ozbiljno shvataju pretnju i započinju pripreme za odbranu (prva invazija dolazi 1274).
* Kertanagara i formalno postaje vladar istočnojavanske kraljevine Singhasari (do 1292) - najvažniji ali i poslednji njen vladar, proširio je uticaj na mnoge otoke današnje Indonezije.

## Rođenja

* apr-jun - Philippe IV od Francuske († 1314)
* Andrija, ugarski kraljević, herceg Slavonije († 1278)

## Smrti

* 8. 5. - Toma Arhiđakon (* ca. 1201)
* 7. 7. - Reniero Zeno, mletački dužd 
* 29. 11. - Klement IV, papa (* 1190)
* Irina Laskarina Asenina, bugarska carica (* ca. 1239)

## Reference

; Literatura
* Svezak prvi. Prvo doba: Vladanje knezova i kraljeva hrvatske krvi (641-1102) i Drugo doba: Vladanje kraljeva Arpadovića (1102-1301). Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)